Jaan Allpere

Jaan Allpere (kuni 1935 Ahlbert; 28. aprill 1923 Kunda, Virumaa – 20. jaanuar 2000 Stockholm) oli eestlasest Rootsi arhitekt ja kunstiajaloolane. Ta töötas 1940. aastal Kunda tsemenditehase joonestajana, lõpetas 1941. aastal Tallinna 2. Keskkooli ja õppis 1942. aastal Tallinna Tehnikaülikoolis ehitust. Põgenes 1942 Soome, õppis aastatel 1942–1943 Helsingi Tehnikaülikoolis ehitust ja töötas joonestajana. Läks 1943. aastal edasi Rootsi. Töötas joonestajana, lõpetas Stockholmis 1949. aastal Kuningliku Tehnikainstituudi arhitektuuri erialal. Siis töötas professor Paul Hedqvisti büroos, projekteeris algkoole, gümnaasiume, spordihooneid, büroohooneid (mh Stockholmi Skattehuseti eskiisi ja Kockumsi kontorihoone) ja elurajoone. Hedqvist kui kunagine professor Kunstiakadeemias soovitas andekat kaastöölist end täiendada Kuningliku Kunstikõrgkooli Arhitektuurikoolis. Need õpingud toimusid Hedqvisti büroos töötamise ajal, tal oli ka aastatel 1955–1956 stipendium Roomas, mis võimaldas tal tundma õppida Itaalia ja Kreeka klassikalise arhitektuuri ja restaureerimisprobleeme. Ta lõpetas kooli 1958. aastal. Ta sai Kuninglikus Tehnikainstituudis 1957. aastal assistendiks. Aastatel 1960–1961 viibis ta külalisprofessorina Cornelli Ülikoolis (New Yorgi osariik, USA). Ka järgmised aastad oli ta välismaal: professorina Ankaras Lähis-Ida Tehnikaülikoolis UNESCO rahastamisel ning paar aastat hiljem jälle USA-s Tulane'i Ülikoolis (New Orleans, Louisiana, USA) ja Princetoni Ülikoolis (New Jersey, USA). 1973 oli ta professori kohusetäitja Oulus Soomes. 1965. aastast kuni 1980. aastate keskpaigani oli ta Kuningliku Tehnikainstituudi arhitektuuriprofessor, aga ka hoonete ehituse professor ja arhitektuurilektor. 1950. aastate teisel poolel avas koos oma sõbra arhitekt Claes Melliniga oma arhitektibüroo. Töötas 1954. aastast ka Wikmanshytte Bruks AB tehasearhitektina. Tema uurimisteemad olid arhitektuuri teoreetikud läbi aegade, ehitiste kujundamise põhimõtted, struktuurifilosoofia kasutamine arhitektuuris, antiigi ja Bütsantsi kunstiajalugu. 1955 Göteborgi Ülikooli filosoofiateaduskonna üldplaneering filosoofiateaduskonna peahoone 1961 üliõpilasühingute maja 1958 Chalmersi Tehnikaülikooli üldplaneering elektrotehnika osakonna peahoone ja auditooriumid laevaehitusosakonna juurdeehitis Lundi Ülikooli Tehnikainstituudi üldplaneering Vikmanshyttani tööstushoonete ja elamute ümberehitusi 1965–1966 uus kirik mõisahoonete ja kirikute restaureerimisi (Hörnefors, Värmdö ja Vikmanshyttan) restaureerimisi Itaalias: Villa San Michele Capril, Anacapris jm "Eesti arhitektid Rootsis". // EAL 1921–1996. Fragmente Eesti arhitektuurielust. Toimetaja Krista Karu. Eesti Arhitektide Liit. Tallinn 1999. Lk 72...73 "Ervin Pütsep. 18. IV 1921 – 21. IX 1995". // Eesti Teadusliku Seltsi Rootsis aastaraamat = Annales Societatis Litterarum Estonicae in Svecia nr 12, jaanuar 2001 Rootsi Arhitektide Ühing Eesti Arhitektide Selts Rootsis 1958 kuninglik medal diplomitöö (riiklik seminar Lidingö saarel) eest Kuningliku Kunstikõrgkooli Arhitektuurikoolis Tallinna Reaalkooli vilistlased, 56. lend Jaak Poom. "Jaan Allpere. 28. IV 1923 – 20. I 2000". // Eesti Teadusliku Seltsi Rootsis aastaraamat = Annales Societatis Litterarum Estonicae in Svecia nr 12, jaanuar 2001 TLÜAR väliseesti isikud Vem är Vem? Stor-Stockholm 1962. Lk 28. Rootsi keeles